Dzin Mao bokštas
31°14′14″ š. pl. 121°30′05″ r. ilg.﻿ / ﻿31.23722°š. pl. 121.50139°r. ilg.﻿ / 31.23722; 121.50139 Dzin Mao bokštas (angl. Jin Mao Tower; tradic. kin. 金茂大廈, supapr. kin. 金茂大厦, pinyin: Jīnmào Dàshà) – dangoraižis, stovintis Ludziadzui finansų ir prekybos zonoje, Pudonge, Šanchajuje. Aukštis 420,5 m. Vienas aukščiausių pastatų Kinijoje ir pasaulyje. Nuo 1999 iki 2007 m. buvo aukščiausias pastatas šalyje. Dangoraižį suprojektavo Čikagos architektų firmos „Skidmore, Owings & Merrill“ (SOM) architektas Adrian Smith. Pastato postmodernistinėje formoje, kuri sudėtingėja šiam kylant aukštyn, įžvelgiama tradicinės kinų architektūros įtaka, pavyzdžiui, pagodoms būdinga viršun siaurėjančių pakopų konstrukcija, sukurianti ritmišką fasado struktūros vaizdą. Pastate įsikūrę biurai, prekybos centras, viešbutis „Grand Hyatt Shanghai“. Greta stovi Shanghai Tower ir Shanghai World Financial Center dangoraižiai.